***fDirecția de achiziții, investiții și servicii administrație generală***

***– Secțiunea 2 a documentației de atribuire –***

**CAIET DE SARCINI publicat în data de 16.11.2023**

**SERVICII DE PAZĂ ȘI PROTECȚIE A SEDIULUI**

**INSTITUTULUI NAȚIONAL DE STATISTICĂ**

 **1.** **INTRODUCERE**

**1.1** Prezentul caiet de sarcini face parte integrantă din documentaţia pentru atribuirea ofertei câștigătoare şi constituie ansamblul cerinţelor pe baza cărora se va elabora, de către fiecare ofertant participant la achizitia directa, propunerea tehnică.

**1.2** Caietul de sarcini conţine specificaţiile tehnice ale viitorului contract. Cerinţele tehnico-funcționale și calitative impuse prin prezentul caiet de sarcini, vor fi considerate ca fiind minimale.

**1.3** Orice Propunere Tehnică ce va fi prezentată în cadrul procedurii de atribuire a Contractului de servicii, care se abate de la prevederile prezentului Caiet de Sarcini, va fi luată în considerare şi va fi declarată conformă, de către comisia de evaluare, numai în măsura în care caracteristicile tehnice propuse în cuprinsul ei, de Ofertant, presupun, concomitent cu respectarea, de către acesta, a cantităţilor, a termenelor maxime de efectuare a unor activităţi/operaţiuni, a oricăror altor condiții obligatoriu impuse de Autoritatea Contractantă INS, şi asumarea explicită a unui nivel tehnic şi calitativ superior al prestaţiei, în raport cu cerinţele minimale din prezentul.

**1.4** La pregătirea și elaborarea Propunerii Tehnice, ofertanţii au obligaţia să ia în considerare toate capitolele, subcapitolele și sub-subcapitolele prezentului Caiet de Sarcini, inclusiv cele care al căror conţinut au caracter pur informativ, pentru a dovedi însușirea tuturor cerinţelor și a constrângerilor Autorităţii Contractante INS, în legătură cu achiziţia „***Servicii de pază*** ***și protecție*** ***a sediului Institutului Național de Statistică”*.**

**1.5** Orice necorelare, omisiune ori neconformitate constatată în privința documentelor Ofertei, în raport cu Caietul de Sarcini ori cu prevederile legislației în vigoare, inclusiv în cazul lipsei unui document aferent Propunerii Tehnice și / sau completarea greșită a unui document ori neprezentarea acestuia, conținând cel puțin informațiile solicitate de Autoritatea Contractantă, poate conduce la declararea neconformității Ofertei sau, după caz, la inacceptabilitatea acesteia.

**1.6** NU se acceptă completări / modificări ale Propunerii Tehnice ulterior datei / orei limită de depunere. Orice posibile solicitări de clarificare ce vor fi adresate Ofertanţilor, pe parcursul procesului de evaluare a ofertelor, cu privire la modul de elaborare a Propunerilor Tehnice prezentate, vor face referire, în mod strict, doar la lămuriri / explicitări ale conţinutului unor capitole / subcapitole / paragrafe / puncte existente în respectivele propuneri sau vor constitui doar cerinţe de completări formale sau de confirmare, pentru cazul în care formularea / semnificaţia iniţială a informaţiilor / datelor inserate va determina necesitatea unei înţelegeri și a unei aprecieri mai aprofundate a Ofertei, de către membrii comisiei de evaluare, în vederea declarării, fără echivoc, a conformităţii sau neconformităţii sale.

**1.7** În cadrul procedurii de atribuire a Contractului având ca obiect ***„Servicii de pază și protecție a sediului Institutului Național de Statistică”***,implicit în cuprinsul prezentului Caiet de Sarcini, Institutul Național de Statistică (abreviat “INS”) îndeplinește rolul de Autoritate Contractantă, iar, în cadrul viitorului Contract ce se va atribui, va îndeplini rolul de Achizitor. Prin corespondență, calitatea oricărui Operator Economic care acceptă, de bună voie, să participe cu Ofertă la procedura de achiziție publică ce face obiectul prezentului, este aceea de Ofertant, până la momentul atribuirii Contractului, în timp ce Ofertantul declarat câștigător va deveni Prestator, în cadrul Contractului ce se va încheia de către părți.

**1.8 Împărțirea pe loturi:** *Autoritatea contractantă are un necesar extrem de redus de posturi pentru asigurarea pazei și protecției instituției (un post 24h/24h; un post parțial, cu 9 h/zi - Luni-Joi și cu 7h/zi – Vineri, numai în zilele legale de lucru), fapt pentru care, împărțirea pe loturi ar determina ineficiența prestației, fiind dezavantajoasă, atât pentru beneficiar, care ar trebui să aloce mai multe persoane operației de monitorizare și verificare a activităților executate, cât și oricărui operator economic, care ar trebui să aloce personal pe fracții de timp de muncă.*

**1.9** Având în vedere caracteristica de regularitate a  serviciilor ce se vor achiziționa, determinată de repetarea lunară a acelorași activități, dar și de obligativitatea  execuției neîntrerupte a prestației, pe parcursul anului calendaristic, autoritatea contractantă nu exclude posibilitatea prelungirii duratei de valabilitate a contractului, dincolo de data de 31 decembrie a anului de execuție, concomitent cu achizitionarea proporțională a unor noi cantitati de servicii, pentru o perioadă suplimentară de până la patru luni calendaristice, în anul următor, în condițiile identificării fondurilor necesare și obținerii aprobării pentru utilizarea acestora, de la forurile abilitate.

**1.10.** **Perioada preconizată a prestației este:** ***01.01.2024 – 31.12.2024***, aceasta ***putând fi modificată***, prin suplimentarea cantitativ-valorică a prestației și ***prin prelungire temporală***, în condițiile precizate la clauza 1.9, de mai sus, stabilite în conformitate cu dispozițiile pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările și completările ulterioare.

**2.** **Informații despre Autoritatea Contractantă INS**

Institutul Naţional de Statistică este principalul producător de date statistice oficiale din România, fiind responsabil pentru coordonarea tuturor activităţilor, la nivel naţional, privind dezvoltarea, elaborarea şi difuzarea statisticilor europene.

În conformitate cu Legea organizării şi funcţionării statisticii oficiale în România Nr. 226/2009 si cu Regulamentul (CE) Nr. 223/2009 al Parlamentului European şi al Consiliului din 11 martie 2009, cu modificările și completările ulterioare, Institutul Naţional de Statistică are misiunea de a satisface nevoile de informare ale tuturor categoriilor de utilizatori de date şi informaţii statistice, prin colectarea, producerea şi diseminarea datelor necesare pentru:

1. fundamentarea deciziilor privind dezvoltarea economică şi socială a ţării;
2. cunoaşterea şi informarea opiniei publice asupra realităţilor societăţii româneşti.

În realizarea obiectului său de activitate, care se întemeiază pe principiile autonomiei, al confidențialității, al transparenței, al relevanței, al proporționalității, al deontologiei statistice și al raportului cost/eficiență, ***Institutul Național de Statistică are, printre  atribuții: organizarea și conducerea de cercetări statistice referitoare la fenomenele și procesele economico-sociale, prin recensăminte, anchete statistice exhaustive sau selective (pe bază de eșantion).***

 ***Informații detaliate sunt disponibile la weblink-ul*** <https://insse.ro/cms/files/legislatie/Initiative%20legislative/2021/PSNA_2021_15.04.2021.pdf>.

**3. Descrierea serviciilor solicitate**

**3.1 Serviciile solicitate: activitățile ce trebuie realizate în Contract**

**Postul de pază nr. 1** - este un post de pază permanent neînarmat, asigurat de agenți de securitate cu program 24h/24h. Postul este dispus la intrarea din Bdul Națiunile Unite, fiind situat, în obiectiv, la parter. În acest post, munca se efectuează în ture, cu respectarea legislației muncii în vigoare. Paza și protecția se vor efectua în ture, în toate zilele lunii, indiferent de caracterul zilei lucrătoare sau nelucrătoare.

**Postul de pază nr. 2** – este un post de pază temporar neînarmat, asigurat de un agent de securitate în incinta obiectivului, având programul de lucru de luni până joi de la ora 07.30 la 16.30, vineri de la ora 07.30 la 14.30, cu excepţia zilelor declarate sărbători legale, sau ocazional, la nevoie.

Agenții de securitate, din POSTUL 1 și din POSTUL 2, trebuie să fie echipați cu uniformă de serviciu accesorizată cu însemnele distinctive cerute de legislația specifică și să poarte ecuson, pentru identificare. De asemenea, agenții de pază trebuie să aibă în dotare spray lacrimogen, baston din cauciuc, lanternă, stație radio emisie-recepție/radiotelefon, alte mijloace de comunicații radio sau telefoane mobile, alte mijloace de apărare și comunicare necesare pentru exercitarea atribuțiilor specifice.

* 1. **Activități ale prestației – Descriere cerinte minime**

Serviciile ce urmează a se achiziționa sunt „Servicii de pază și protecție a sediului INS”, pentru asigurarea integrității bunurilor și valorilor, a persoanelor (salariați - în număr de aproximativ 600 persoane, vizitatori), precum și prevenirea producerii unor evenimente deosebite (distrugeri bunuri, altercații între persoane, incendii, avarii, explozii, etc.) în cadrul Institutului Național de Statistică, cu respectarea Regulamentului de ordine interioară, a Regulamentului de acces în obiective, a normelor şi procedurilor interne, în condiţiile Legii nr. 333/2003 privind paza obiectivelor, bunurilor, valorilor şi protecţia persoanelor.

Prestatorul răspunde de executarea corectă a atribuţiilor de serviciu de către agenţii de pază desemnați, precum şi de pregătirea şi specializarea acestora.

 Pentru îndeplinirea serviciului de pază, prestatorul va utiliza numai personal capabil să facă față oricăror situații care ar aduce atingere integrității persoanelor și bunurilor din obiectivul aflat sub pază și protecție. Nu se acceptă distribuirea în posturi la acest obiectiv a persoanelor cu dizabilități fizice (care, prin natura situației lor, nu ar putea face față unor evenimente deosebite).

 Agenții de pază sunt obligați să aibă un comportament civilizat și respectuos cu personalul, vizitatorii, colaboratorii, etc.

Agenții de pază sunt obligați să cunoască și să respecte îndatoririle ce le revin, fiind direct răspunzători pentru paza și integritatea obiectivului, bunurilor și valorilor încredințate, prin respectarea întocmai a Planului de pază, întocmit și aprobat de ambele părți si de către Secția 17 Poliția București, precum și a altor reglementări/norme interne în vigoare vizând activitățile de pază și de protecție a sediului INS, puse la dispoziție/aduse la cunoștință de către INS.

Agentii de paza si protectie trebuie să cunoască urmatoarele:

1. locurile şi punctele vulnerabile din perimetrul obiectivului, pentru a preveni producerea oricăror fapte de natură să aducă prejudicii;
2. să păzească obiectivul, bunurile şi valorile nominalizate în planul de pază şi să asigure integritatea acestora;
3. să respecte Regulamentul de acces a persoanelor în clădirea INS, aprobat de către conducerea INS;
4. să permită accesul în obiectiv numai în conformitate cu reglementările legale şi cu dispoziţiile interne;
5. agentul de paza, are obligatia de a verifica si de a permite accesul personalului INS, atat la intrarea cat si la iesirea din INS, numai pe baza utilizarii cartelei magnetice, pe toata durata programului de lucru si nu doar la inceperea si terminarea programului de lucru;
6. să asigure, conform legii, servicii de pază şi de protecţie pentru siguranţa şi integritatea obiectivului, bunurilor şi valorilor încredinţate prin contract;
7. să permită accesul în perimetrul păzit numai în conformitate cu dispoziţiile prevăzute în contract;
8. să informeze reprezentanţii împuterniciţi ai INS ori de câte ori este nevoie cu privire la modul în care se desfăşoară misiunile de pază și protecție şi să propună măsurile necesare pentru creşterea eficienţei acestora;
9. să participe la apărarea ordinii şi liniştii publice în zona stabilită în planul de pază şi în contract;
10. să acţioneze pentru prevenirea şi combaterea infracţiunilor şi contravenţiilor în postul încredinţat;
11. în caz de situaţii neprevăzute şi de extremă urgenţă, agentul de pază este obligat să anunţe organele abilitate ale statului.
12. să anunţe reprezentanţii împuterniciţi ai INS şi şeful său ierarhic despre producerea oricărui eveniment în timpul executării serviciului şi despre măsurile luate;
13. în caz de avarii produse la instalaţii, conducte de apă, reţelele electrice sau telefonice şi în orice alte împrejurări care sunt de natură să producă pagube, să aducă de îndată la cunoştinţa celor în drept asemenea evenimente şi să ia primele măsuri pentru limitarea consecinţelor evenimentului;
14. în caz de incendii, să ia imediat măsuri de stingere şi de salvare a persoanelor, bunurilor şi valorilor, să sesizeze conducerea instituţiei şi institutiile abilitate inn acest sens;
15. să sesizeze poliţia în legătură cu orice faptă de natură a prejudicia patrimoniul obiectivului şi să dea concursul pentru îndeplinirea misiunilor ce-i revin poliţiei, pentru prinderea infractorilor;
16. să poarte numai în timpul serviciului mijloacele de apărare şi de protecţie cu care este dotat;
17. să nu se prezinte la serviciu sub influenţa băuturilor alcoolice şi nici să nu consume astfel de băuturi în timpul serviciului;
18. să oprească şi să legitimeze persoanele despre care există date sau indicii că au săvârşit infracţiuni sau alte fapte ilicite în obiectivul păzit, pe cele care încalcă normele interne stabilite prin regulamente proprii, iar în cazul infracţiunilor flagrante, să oprească şi să predea poliţiei pe făptuitor, bunurile sau valorile care fac obiectul infracţiunii sau al altor fapte ilicite, luând măsuri pentru conservarea ori paza lor, întocmind totodată un proces-verbal pentru luarea acestor măsuri;

 s) să nu absenteze fără motive temeinice şi fără să anunţe, în prealabil, conducerea unităţii despre aceasta;

 ș) să execute întocmai dispoziţiile şefilor ierarhici, cu excepţia celor vădit nelegale şi să fie respectuos în raporturile de serviciu;

 t) să execute, în raport cu specificul obiectivului, bunurilor sau valorilor păzite, orice alte sarcini care i-au fost încredinţate, potrivit planului de pază şi a altor reglementări/norme interne/proceduri specifice;

 ț) să respecte consemnul general şi particular al postului;

u) să legitimeze persoanele care nu dețin cartela (card) de acces personalizată;

 v) să primească și să predea serviciul de pază conform regulamentului postului;

1. sa respecte cu strictețe normele de protecția muncii, prevenirea si stingerea incendiilor, precum si protectia mediului;
2. sa atentioneze in mod amiabil proprietarii autoturismelor sa nu parcheze pe locurile special amenajate pentu conducerea institutiei in fata sediului INS si de a nu bloca caile de acces in sediul INS.

 În cadrul obiectivuluiINSTITUTULUI NAŢIONAL DE STATISTICĂse vor găsi următoarele registre:

* registrul cu procesele verbale întocmite în urma controalelor efectuate de beneficiar şi de prestator;
* registrul unic de control (în care se vor consemna controalele efectuate de către lucrătorii de poliţie);
* registrul de evenimente;
* registrul acces persoane.

Agentul de pază ţine legătura cu dispeceratul prestatorului şi cu personalul împuternicit din cadrul INSTITUTULUI NAŢIONAL DE STATISTICĂ, prin telefon, iar toate evenimentele şi aspectele apărute în cadrul obiectivului se vor raporta imediat către aceștia și către Secția 17 Poliție București.

Planul de pază și intervenție va fi întocmit de către prestator împreună cu autoritatea contractantă conform modelului postat pe pagina WEB a Poliţiei Române, în baza Legii nr. 333/2003, republicată şi a H.G. 301/2012, norme metodologice de aplicare a acesteia.Eventualele modificări ulterioare vor fi aduse la cunoştinţa Secţiei 17 Poliţie în termen de 5 zile, prin refacerea Planului de pază.

Planul va intra în vigoare după avizarea acestuia de către organele de poliţie.

Planul de pază va fi întocmit în 2 (două) exemplare, exemplarul **1 la** INSTITUTUL NATIONAL DE STATISTICA, exemplarul **2 la** Secţia 17 poliție.

* 1. **Atribuțiile și responsabilitățile Părților**

**Prestatorul este pe deplin responsabil pentru:**

* 1. asigurarea planificării resurselor, astfel încât să sprijine și să contribuie la realizarea, cu succes, a prestației „***Serviciilor de pază și protecție*** ***a sediului Institutului Național de Statistică”***;
1. îndeplinirea obligațiilor sale, cu respectarea prevederilor legale și contractuale relevante, prin deplina înțelegere a complexității activităților legate de derularea, cu succes, a Contractului, și prin punerea acestora în operă, într-o asemenea manieră încât să se asigure îndeplinirea obiectivelor stabilite;
2. prestarea serviciilor în conformitate cu cerințele minime ale prezentului Caiet de Sarcini;
3. prezentarea rezultatelor în formatul/formatele și cu conținutul solicitate, care să respecte cerințele Autorității Contractante INS;

**Achizitorul este responsabil pentru:**

1. punerea la dispoziția Prestatorului, până la data de intrare în efectivitate a contractului, a tuturor informațiilor disponibile pentru obținerea rezultatelor așteptate, pe care Prestatorul le va folosi în atingerea obiectivelor sale;
2. desemnarea echipei implicate și responsabile cu interacțiunea și suportul oferit Prestatorului;
3. asigurarea resurselor (materiale și umane), care cad în sarcina sa, pentru buna derulare a Contractului;
4. Plata, către Prestator, a serviciilor corect, integral și la timp prestate.

**4. Ipoteze și riscuri**

Ȋn procesul de pregătire a Ofertei, Ofertanții trebuie să aibă în vedere cel puțin riscurile și ipotezele descrise în continuare. În acest sens, Ofertantul trebuie să ia în considerare, la elaborarea Ofertei, activitățile, resursele necesare și costurile aferente acestora (incluzând, fară limitare, costurile de personal, transport personal și materiale/echipamente, altele asemenea, diverse cheltuieli de orice altă natură).

Ofertantul trebuie să aibă în vedere că următoarele surse de riscuri au fost identificate de Autoritatea Contractantă INS, la momentul elaborării prezentului Caiet de Sarcini și că acestea pot acționa pe perioada derulării Contractului,:

1. caracterul dinamic al componentelor prestației;
2. dificultăţi de colaborare și comunicare între INS și Contractant;
3. schimbări legislative ce pot afecta conținutul rezultatelor din cadrul Contractului;
4. modificări ale cadrului legal, determinate de pandemia SARS-Cov 2 și urmările acesteia, ce pot impune schimbări în privința perioadelor de realizare a activităților contractului (ex: modificare dată de început, amânare, extindere perioada autorecenzare, altele asemenea)

și/sau a

Riscul cel mai probabil, identificat de Autoritatea Contractantă INS, în derularea viitorului Contract, respectiv în realizarea obiectivelor acestuia, constă în neprezentarea, de către Prestator, în termenul agreat între Achizitor și Prestator, a rezultatelor așteptate de Achizitor. Din această perspectivă, Prestatorul (contractantul) trebuie sa aibă în vedere că planificarea resurselor se realizează cu luarea în considerare a necesității de flexibilizare a prestării de servicii.

1. **Locul și durata desfășurării activităților**
	1. **Locul desfășurării activităților**

Institutul Național de Statistică are sediul în Ansamblul Ministere Latura Nord, amplasat în B-dul Libertăţii, Nr. 16, Sector 5, Bucureşti şi ocupă o suprafaţă utilă de 16521,51 mp, compusă din birouri și spaţiile adiacente aferente. Acesta se învecinează:

* la nord – cu B-dul Naţiunile Unite;
* la sud – cu Ministerul Finanţelor Publice;
* la vest – cu B-dul Libertăţii;
* la est - cu Str. Apolodor.

Obiectivul este dispus:

* pe orizontală: în tronsoane şi anume: tronson 7, tronson 8 şi tronson 9;

pe verticală: subsol; parter 1; parter 2 (mezanin); etajele 1-6 si terasa.

* 1. **Data de început și data de încheiere a prestației serviciilor sau durata prestării serviciilor**

 Durata de valabilitate a prezentului contract este de cca. 12 luni (echivalentul a max. 366 de zile) și include durata de prestare a serviciilor, de către prestator.

 Durata de prestare a serviciilor este în conformitate cu graficul de prestare din *coloana 10* a Tabelului aferent Centralizatorului de prețuri/tarife pentru servicii (**Anexa la Formularul nr. 2** din Secțiunea 3 a documentației de atribuire – Modele formulare), care va fi asumat de ofertant în propunerea financiară prezentată în cadrul ofertei ce va fi depusă/transmisă.

 Pe lângă durata execuției serviciilor, ce cade în sarcina viitorului prestator, contractul va conține și alte etape temporale, obiectiv necesare, anterioare și ulterioare îndeplinirii efective a prestației, precum:

1. perioada necesară constituirii garanției de bună execuție, de către prestator, conform art. 12.1 și a emiterii ordinului de începere a prestației, de către achizitor;
2. perioada necesară efectuării, de către achizitor, a recepției cantitative și calitative a serviciilor integral și corect executate, după finalizarea ultimei luni de prestație;
3. perioada efectuării plății aferente ultimei luni de prestație, de către achizitor.

Plata se va efectua după finalizarea fiecărei luni calendaristice de prestație, în baza următoarelor documente, emise de viitorul prestator:

1. factura fiscală și devizul-anexă la aceasta (care va conține defalcarea cantitativ-valorică a prestațiilor lunare, pe fiecare din cele două posturi, precum și cumulul acestora);
2. Raportul de activitate lunar (va conține informații privind activitatea de pază desfășurată în cadrul lunii calendaristice de prestație), care va fi însoțit de un Centralizator al orelor prestate de agenții de pază;
3. Declarația de conformitate a serviciilor prestate ce se va redacta, la încheierea fiecărei execuții lunare, în conformitate cu modelul **Formularului nr. 10** din Secțiunea 3 a documentației de atribuire – Modele formulare.

Perioada de *pregătire a execuției*, realizată prin conlucrarea dintre Achizitor și Prestator, se va stabili la intrarea în efectivitate a Contractului.

**6.** **Resursele necesare/expertiza necesară pentru realizarea activităților în Contract și obținerea rezultatelor**

 ***Viitorul prestator*** va asiguramijloacele tehnice și echipamentele pentru agentii de pază/securitate și intervenție din serviciu, după cum urmează (dotarea standard minimă):

1. spray iritant-lacrimogen și baston de cauciuc/tomfă, pentru fiecare persoană aflată în serviciu;
2. lanternă – câte una pentru fiecare persoană aflată în serviciu;
3. stație radio emisie-recepție/radiotelefon, alte mijloace de comunicații radio sau telefoane mobile cu acoperirea necesară realizării serviciului de pază și protecție – câte una/unul pentru fiecare post de pază;
4. echipament/costum de lucru în concordanță cu statutul instituției autorității contractante, aflată în coordonarea Secretariatului General al Guvernului, cu însemne distinctive – pentru întregul personal care asigură serviciul de pază și protecție;
5. ecuson de identificare vizibil, care să respecte legislatia in vigoare;
6. alte dotări cu mijloace de apărare, intervenție și comunicare necesare în exercitarea atribuțiilor specifice.

 ***Ofertantul va prezenta licența*** de funcţionare pentru paza obiectivelor, bunurilor, valorilor şi protecţia persoanelor emisă conform prevederilor Legii nr. 333/2003, eliberată de Inspectoratul General al Poliţiei Române, cu termen limită de valabilitate menționat de emitent și valabilă la data depunerii ofertelor (copie certificată pentru conformitatea cu originalul, de reprezentantul legal al ofertantului).

Viitorul prestator va avea obligația de a procura, pe propriile-i speze și de a monta un buton de panică la sediul INS.

Viitorul prestator va asigura serviciul de intervenție prin accesarea butonului de panică, de către agentul de pază, pentru alertarea echipajului mobil de intervenţie rapidă (motorizat), specializat în cazurile de intrare prin efracție, care trebuie să fie situat pe o rază de max. 2 km distanță față de clădirea INS, în vederea efectuării intervenției rapide.

Având în vedere că **“timpul de intervenție”** constituie factorul tehnic de evaluare a ofertelor, ofertanții vor proba respectiva caracterisitică tehnică a prestației prin anexarea, la propunerea tehnică, a unui extras din soft-ul de monitorizare GPS a flotei de intervenţie. Lipsa unui astfel de înscris conduce la declararea propunerii tehnice ca neconformă.

 Timp maxim de interventie nu poate depăși 15 minute de la accesarea butonului de panică.

 Ofertantul trebuie să dețină un dispecerat autorizat de poliție, conform prevederilor Legii nr. 333/2003 si HG 301/2012.

 Personalul de specialitate pentru executarea activităților de pază trebuie să fie avizat de poliție, instruit și dotat corespunzator pentru activitatea prestată.

**7. Cadrul legal care guvernează relația dintre Achizitor și Prestator (inclusiv în domeniile mediului, social și al relațiilor de muncă)**

Pe perioada derulării Contractului, Prestatorul este responsabil pentru realizarea activităților în conformitate cu prevederile legislative în vigoare, și în conformitate cu reglementările existente la nivel național și la nivelul Uniunii Europene.

Prin depunerea unei Oferte, ca răspuns la cerințele din prezentul Caiet de sarcini, se prezumă că Ofertantul are cunoștințe și are în vedere toate și orice reglementări aplicabile și că le-a luat în considerare, la momentul depunerii Ofertei sale.

În cazul în care, pe parcursul derulării Contractului, apar schimbări legislative de natură să influențeze activitatea Prestatorului sau statutul societății sale, în raport cu cerințele stabilite prin prezentul Caiet de sarcini, Prestatorul are obligația de a informa Achizitorul cu privire la consecințele asupra activităților ce fac obiectul Contractului și de a își adapta activitatea de la data și în condițiile în care acestea devin aplicabile.

Prestatorul are obligația de a respecta, în executarea Contractului, obligațiile aplicabile în domeniul mediului, social și al muncii, instituite prin dreptul Uniunii Europene, prin dreptul național, prin acorduri colective sau prin dispozițiile internaționale de drept, în domeniul mediului, social și al muncii și trebuie să evidențieze, în Propunerea Tehnică, modul în care aceste aspecte au fost avute în vedere, pentru activitățile incluse în obiectul prezentului Caiet de Sarcini.

Ofertantul va completa, semna și prezenta, anexată Propunerii tehnice, o “Declaraţie privind respectarea reglementărilor obligatorii din domeniul mediului, social, al relațiilor de muncă și privind respectarea legislației de securitate și sănătate în muncă”, ce se va redacta în conformitate cu modelul **Formularului nr. 9** din Secțiunea 3 a documentației de atribuire – Modele formulare.

La începutul fiecărei luni, pentru luna anterioară, superiorul sau înlocuitorul de drept al acestuia, va întocmi un proces verbal, dacă este cazul, în care se vor nominaliza cazurile de nereguli constatate la efectuarea serviciului de pază. Acesta se va întocmi în două exemplare și va fi însușit de către prestator, prin semnătură și ștampilă și de către reprezentantul desemnat al beneficiarului. Neregulile privind aprecierea calității serviciilor de paza sunt, cu titlu de exemplu, următoarele:

* Prejudiciile aduse obiectivului încredințat pazei;
* Părăsirea obiectivului fără aprobarea șefului de obiectiv sau tură și fără a fi înlocuit agentul de paza;
* Prezentarea la serviciu sub influența băuturilor alcoolice;
* Consumul de băuturi alcoolice în timpul serviciului în incinta perimetrului de pază;
* Neglijența în serviciu;
* Nepurtarea echipamentului de pază și a dotărilor corespunzătoare;
* Nerespectarea uneia sau mai multor atribuții de pază asumate de prestatorul de servicii prin caietul de sarcini și contractul de prestări servicii;
* Orice alte nereguli constatate de organele de control ale beneficiarului sau ale poliției;
* Comportament neadecvat, necorespunzător;
* Neasigurarea oricărei obligații stabilite prin prezentul Caiet de sarcini.

 Verificarea calității prestației serviciilor de pază se va efectua periodic, prin sondaj, de către persoanele împuternicite de INS.

 Personalul de pază care este depistat sub influența băuturilor alcoolice nu va fi admis la serviciu, iar seful formației de pază va lua măsuri de înlocuire cu personal în stare corespunzatoare, în conformitate cu prevederile legale în vigoare.

 Refuzul testării alcoolemiei de către agentul de pază întărește suspicinea de încălcare a obligațiilor acestuia și atrage înlocuirea sa de către Prestator.

Pentru neexecutarea în totalitate sau executarea necorespunzătoare în tot sau în parte a obligațiilor prevăzute în caietul de sarcini și în contract, prestatorul va răspunde la nivelul prejudiciului real creat beneficiarului în perioada derulării contractului, plus daune interese, daca:

* în timpul derulării contractului de pază a obiectivului s-au înregistrat pagube materiale la bunurile din patrimoniul sau incinta acestuia;
* nu a intervenit operativ (ca timp și mod de acționare), dând posibilitatea extinderii pagubei;
* modalitățile de interventie prin care s-a acționat au adus prejudicii beneficiarului.

În cazul în care se constată producerea de pagube, cercetarea în vederea răspunderii pentru paguba produsă se va face astfel:

* personalul prestatorului va fi cercetat, pentru pagubele produse obiectivului păzit, de către o comisie comună formată din reprezentanți ai prestatorului și beneficiarului, stabilită de la caz la caz.

Notele de relații ale personalului prestatorului, în legătură cu neregulile produse în cadrul sau în legătură cu obiectivul păzit, vor fi luate în comun și întrebările vor fi semnate de reprezentanții ambelor părți.

De asemenea, persoana responsabilă de aceste servicii din cadrul autorității contractante va putea sesiza, în scris, nereguli constatate în efectuarea serviciilor de către prestator. Sesizările vor fi aduse de îndată la cunoștința șefului de echipă sau supervizorului numit de prestator, un exemplar al documentului va fi înmânat acestuia, iar un exemplar va fi transmis la sediul prestatorului.

**Precizări:**

Informaţii detaliate referitoare la condiţiile de muncă și la securitatea şi sănătatea în muncă pot fi obţinute de la Inspecţia Muncii - organ de specialitate al administraţiei publice centrale, în subordinea Ministerului Muncii și Justiției Sociale sau de pe site-ul <https://www.inspectiamuncii.ro/legislatie> .

**8. Metodologia de evaluare a Ofertelor prezentate. Criteriul de atribuire a contractului**

1. Contractul se atribuie ofertantului care îndeplinește criteriile de calificare impuse și a cărui ofertă a fost stabilită câștigătoare, de către Comisia de evaluare, pe baza criteriului de atribuire precizat în anunțul de participare la procedura proprie organizată prin competiție de oferte, ce va fi publicat pe site-ul oficial public al INS, la rubrica „Achiziții publice” și, concomitent, pe site-ul SEAP, la rubrica de publicitate voluntară cu denumirea „Publicitate-Anunțuri”.
2. Deoarece, în cazul procedurii proprii, ce face obiectul prezentului Caiet de Sarcini, atribuirea se face pe baza criteriului „**cel mai bun raport calitate-preț**”, este elocventă luarea în considerare, de către Autoritatea Contractantă, a dispozițiilor art. 187, alin. (3^1) din Legea nr. 98/2016 privind achizițiile publice, cu modificările și completările ulterioare,oferta ce va fi desemnată câștigătoare fiind cea care va întruni cel mai mare punctaj rezultat ca urmare a aplicării algoritmului de calcul precizat în documentația de atribuire care se publică pe site-ul oficial al INS, la rubrica „Achiziții publice”.
3. Departajarea ofertelor cu același punctaj: În conformitate cu prevederile art. 139 din HG 395 / 2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică / acordului-cadru din Legea nr. 98/2016 privind achiziţiile publice, cu modificările și completările ulterioare, în cazul în care două sau mai multe oferte sunt clasate pe primul loc, cu punctaje egale, departajarea se va face având în vedere punctajul obţinut la factorii de evaluare, în ordinea descrescătoare a ponderilor acestora. În situaţia în care egalitatea se menţine, autoritatea contractantă are dreptul să solicite noi propuneri financiare, și de a desemna, ca ofertă oferta câştigătoare, oferta care va înregistra propunerea financiară cea mai mică.
4. Conform art. 207, alineatele (2) şi (3) din Legea nr. 98 / 2016 privind achizițiile publice, cu modificările și completările ulterioare, *"… în cazul în care autoritatea contractantă nu poate încheia contractul / acordul-cadru cu ofertantul a cărui ofertă a fost stabilită ca fiind câştigătoare, din cauza faptului că ofertantul în cauză se află într-o situaţie de forţă majoră sau în imposibilitatea fortuită de a executa contractul / acordul-cadru, autoritatea contractantă are obligaţia să declare câştigătoare oferta clasată pe locul următor, în condiţiile în care aceasta există şi este admisibilă"*, iar, dacă în situaţia prevăzută mai sus, nu există o ofertă clasată pe locul următor, care să fie admisibilă, autoritatea contractantă are obligația să aplice dispoziţiile art. 212 alin. (1), lit. e) din Lege, acţionând în sensul anulării procedurii de atribuire.

|  |  |  |  |
| --- | --- | --- | --- |
| **Nr. crt.** | **Factori de evaluare** | **Pondere** | **Punctaj maxim** |
| **I.** | **COMPONENTA FINANCIARĂ, DIN CARE:** | ***80%*** | ***80 pct*** |
| **I.1** | **PREȚUL TOTAL AL OFERTEI***(PREȚ TOTAL POST 1 + PREȚ TOTAL POST 2)***Algoritm de calcul**: *Punctajul financiar, pentru factorul de evaluare “Prețul total al ofertei”, se acordă astfel:* a) pentru cel mai scăzut preț total al unei oferte **(Preț min)**, se acordă punctajul maxim alocat, respectiv **80 puncte**; b) pentru oricare alt preț total, ofertat într-o altă ofertă, oarecare **(Preț n)**, punctajul Pt(n) se calculează, proporțional, cu formula: **Pt(n) = (Preț min / Preț n) x punctaj maxim alocat** | *80%* | *80 pct* |
| **II.**  | **COMPONENTA TEHNICĂ, DIN CARE:** | **20%** | **20 pct** |
| **II.1** | **TIMPUL DE INTERVENTIE (GARANTAT)****Algoritm de calcul**: *Punctajul tehnic, pentru factorul de evaluare “Timpul de intervenție (garantat)”, se acordă utilizând următoarea formulă:* **P(n) = Tmin./T(o) x PM**,unde: P(n) - punctajul unei oferte oarecareTmin. - cel mai mic timp de intervenție înregistrat într-o ofertă, din rândul ofertelor ale căror propuneri tehnice sunt declarate conformeT(o) - timpul de interventie înregistrat într-o ofertă oarecare, constatată ca fiind conformă din punct de vedere tehnicPrecizare: **T(o) < 15 min**. Timpul de intervenție ofertat, supus punctajului tehnic trebuie să fie, în mod obligatoriu, mai mic de 15 minute. Ofertele în care timpul de intervenție declarat de ofertant este de 15 min. NU se punctează, adică primesc 0 (zero) puncte, dar sunt conforme din punct de vedere tehnic. Timpul de intervenție ofertat nu poate fi mai mare decât timpul legal de intervenție (care este de 15 minute). Peste acest timp, oferta se consideră neconformă și se respinge. **PM** = punctajul maxim obţinut de oferta conformă tehnic cu cel mai mic timp de intervenţie declarat.  | *20%* |  *20 pct* |
| **PUNCTAJ TOTAL MAXIM (I + II)** | **100%** | **100 pct** |

Criteriul de atribuire va fi aplicat numai asupra ofertelor declarate conforme tehnic și, ulterior, stabilite ca acceptabile financiar.

 La realizarea clasamentului elaborat prin aplicarea criteriului de atribuire „cel mai bun raport calitate preț”, ofertele vor fi ordonate în ordinea descrescătoare a punctajelor obținute în urma aplicării factorilor de evaluare de mai jos, oferta câștigătoare fiind cea care se va clasa pe primul loc, respectiv cea care înregistrează cel mai mare punctaj:

- P(total) = P(financiar) + P(tehnic);

- Ponderea este determinată astfel încât Pmax. (financiar) + P max.(tehnic) = 100%;

Pentru oferta/componenta financiară se acordă maximum 80%;

Pentru oferta/componenta tehnică se acordă 20%.

Director DAISAG,

Marius LUCAN-ARJOCA

 Șef serviciu,

 Adriana DĂIȚEANU

Întocmit,

Dănuț STELEA

*- Documente conform cu originalul, aflat la dosarul achiziției publice -*